Page:Massacre of Glencoe (5).pdf/8

 But I saw a lad by yon saughy-burn side,

Wha weel wad deserve onie queen for his bride:

Gin I had my will, soon his ain I wad be:

O, a' body's like to get married but me!

Gin I had, &c.

I gied him a look, as a kind lassie shou'd;

My friends, if they kend it, wad surely run wud;

For tho' bonnie and good, he's no worth a bawbee,

Oh! a' body's like to get married but me.

For tho' bonnie, &c.

'Tis hard to take shelter behint a laigh dike;

'Tis hard for to take ane we never can like;

’Tis hard for to leave ane we fain would be wi',

Yet 'tis harder that a' should get married but me.

Tis hard for, &c.